Komission direktiivi 2004/57/EY, annettu 23 päivänä huhtikuuta 2004, siviilikäyttöön tarkoitettujen räjähdystarvikkeiden markkinoille saattamista ja valvontaa koskevien säännösten yhdenmukaistamisesta annetussa neuvoston direktiivissä 93/15/ETY tarkoitettujen pyroteknisten tuotteiden ja tiettyjen ampumatarvikkeiden määrittämisestä. (ETA:n kannalta merkityksellinen teksti)



Virallinen lehti nro L 127 , 29/04/2004 s. 0073 - 0080



Komission direktiivi 2004/57/EY, annettu 23 päivänä huhtikuuta 2004, siviilikäyttöön tarkoitettujen räjähdystarvikkeiden markkinoille saattamista ja valvontaa koskevien säännösten yhdenmukaistamisesta annetussa neuvoston direktiivissä 93/15/ETY tarkoitettujen pyroteknisten tuotteiden ja tiettyjen ampumatarvikkeiden määrittämisestä. (ETA:n kannalta merkityksellinen teksti) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon siviilikäyttöön tarkoitettujen räjähdystarvikkeiden markkinoille saattamista ja valvontaa koskevien säännösten yhdenmukaistamisesta 5 päivänä huhtikuuta 1993 annetun neuvoston direktiivin 93/15/ETY(1) ja erityisesti sen 13 artiklan 3 kohdan, sekä katsoo seuraavaa: (1) Direktiiviä 93/15/ETY sovelletaan aineisiin ja esineisiin, joita pidetään räjähdystarvikkeina Yhdistyneiden Kansakuntien vaarallisten aineiden kuljetusta koskevissa suosituksissa ja jotka mainitaan näiden suositusten 1 luokassa. Pyrotekniset tuotteet on tarkoituksellisesti jätetty kyseisen direktiivin soveltamisalan ulkopuolelle. (2) Jotta voidaan varmistaa direktiivin 93/15/ETY yhdenmukainen soveltaminen koko yhteisön alueella, on sen vuoksi tarpeen Yhdistyneiden Kansakuntien asiaa koskeviin suosituksiin viittaamalla määrittää tuotteet, joita pidetään pyroteknisinä. (3) Tietyillä Yhdistyneiden Kansakuntien suositusten 1 luokassa mainituilla tuotteilla on kaksi käyttötarkoitusta, koska niitä voidaan käyttää sekä räjähdystarvikkeina että pyroteknisinä tuotteina. Direktiivin 93/15/ETY johdonmukaisen soveltamisen varmistamiseksi olisi siksi säädettävä näiden tuotteiden määrittämisestä niiden pääominaisuuksien mukaan joko räjähdysaineiksi tai pyroteknisiksi tuotteiksi. (4) Tässä direktiivissä säädetyt toimenpiteet ovat direktiivin 93/15/EY 13 artiklan nojalla perustetun komitean lausunnon mukaiset, ON ANTANUT TÄMÄN DIREKTIIVIN: 1 artikla Direktiivin 93/15/ETY 1 artiklan 3 kohdan 2 luetelmakohdan ja osittain 3 luetelmakohdan soveltamiseksi tämän direktiivin liitteessä I luetellaan tuotteet, joita pidetään Yhdistyneiden Kansakuntien asiaa koskevissa suosituksissa pyroteknisinä tuotteina tai ampumatarvikkeina. 2 artikla Direktiivin 93/15/ETY 1 artiklan 3 kohdan 2 luetelmakohdan soveltamiseksi tämän direktiivin liitteessä II luetellaan tuotteet, joiden osalta on määriteltävä, ovatko kyseiset tuotteet pyroteknisiä tuotteita vai räjähdystarvikkeita. 3 artikla 1. Jäsenvaltioiden on annettava ja julkaistava tämän direktiivin noudattamisen edellyttämät lait, asetukset ja hallinnolliset määräykset viimeistään 31 päivänä joulukuuta 2004. Niiden on viipymättä toimitettava komissiolle säädöstekstit sekä mainittujen säädösten ja tämän direktiivin välinen vastaavuustaulukko. Niiden on sovellettava kyseisiä säädöksiä 31 päivästä tammikuuta 2005. Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään. 2. Jäsenvaltioiden on toimitettava tässä direktiivissä tarkoitetuista kysymyksistä antamansa keskeiset kansalliset säädökset kirjallisina komissiolle. 3 artikla Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä. 4 artikla Tämä direktiivi on osoitettu kaikille jäsenvaltioille. Tehty Brysselissä 23 päivänä huhtikuuta 2004. Komission puolesta Erkki Liikanen Komission jäsen (1) EYVL L 121, 15.5.1993, s. 20. LIITE I Yhdistyneiden Kansakuntien asiaa koskevissa suosituksissa pyroteknisiksi tai ampumatarvikkeiksi katsotut tuotteet >TAULUKON PAIKKA> >TAULUKON PAIKKA> LIITE II Tuotteet, joiden osalta on määriteltävä, ovatko ne pyroteknisiä tuotteita vai räjähdysaineita >TAULUKON PAIKKA> >TAULUKON PAIKKA>